title: Decizia Comisiei din 23 decembrie 1992 de constituire a Comitetului consultativ pentru coordonare în domeniul pieței interne

text:
Anunţ juridic important

|

31993D0072

Official Journal L 026 , 03/02/1993 P. 0018 - 0019 Finnish special edition: Chapter 1 Volume 3 P. 0006  Swedish special edition: Chapter 1 Volume 3 P. 0006  Ediţie specială în limba cehă Chapter 01 Volume 01 P. 234  - 235 Ediţie specială în limba estonă Chapter 01 Volume 01 P. 234  - 235 Ediţie specială în limba maghiară Chapter 01 Volume 01 P. 234  - 235 Ediţie specială în limba lituaniană Chapter 01 Volume 01 P. 234  - 235 Ediţie specială în limba letonă Chapter 01 Volume 01 P. 234  - 235 Ediţie specială în limba malteză Chapter 01 Volume 01 P. 234  - 235 Ediţie specială în limba polonă Chapter 01 Volume 01 P. 234  - 235 Ediţie specială în limba slovacă Chapter 01 Volume 01 P. 234  - 235 Ediţie specială în limba slovenă Chapter 01 Volume 01 P. 234  - 235

		19921223Decizia Comisieidin 23 decembrie 1992de constituire a Comitetului consultativ pentru coordonare în domeniul pieței interne(93/72/CEE)COMISIA COMUNITĂȚILOR EUROPENE,având în vedere Tratatul de instituire a Comunității Economice Europene,întrucât articolul 8a din Tratatul de instituire a Comunității Economice Europene prevede realizarea treptată, pe parcursul unei perioade care se încheie la 31 decembrie 1992, a pieței interne, care cuprinde un spațiu fără frontiere interne în interiorul căruia sunt asigurate libera circulație a mărfurilor, persoanelor, serviciilor și capitalurilor;întrucât Consiliul adoptă deja o serie de măsuri pentru a rezolva eventualele probleme practice care ar putea apărea ca urmare a eliminării controalelor la frontieră; întrucât statele membre însele au luat, de asemenea, o serie de măsuri;întrucât realizarea pieței interne ca spațiu fără frontiere interne impune cooperarea strânsă și eficientă dintre statele membre și Comisie;întrucât Rezoluția Consiliului din 7 decembrie 1992 privind asigurarea bunei funcționări a pieței unice invită statele membre și Comisia să ia în considerare nevoia de cooperare consolidată pentru a soluționa orice probleme practice care pot apărea;întrucât măsurile comunitare existente în mai multe sectoare prevăd deja dispoziții privind notificarea Comisiei și/sau schimbul de informații dintre statele membre și Comisie;întrucât obligațiile menționate privind notificarea și aceste sisteme de schimb de informații nu cuprind toate sectoarele în care este necesară o cooperare strânsă și eficientă între statele membre și Comisie cu privire la instituirea pieței interne, pentru a soluționa eventualele probleme practice în etapele inițiale ale acesteia;întrucât, prin urmare, este oportun să se asigure consilierea Comisiei de către un comitet alcătuit din reprezentanți ai statelor membre în domeniile care impun o cooperare strânsă și eficientă pentru a aborda problemele practice care necesită atenție de urgență,DECIDE:Articolul 1(1) Pe lângă Comisie funcționează un comitet consultativ pentru coordonare în domeniul pieței interne, denumit în continuare "comitetul".(2) Comitetul este format din doi reprezentanți din fiecare stat membru și este prezidat de un reprezentant al Comisiei.Articolul 2(1) Comitetul poate fi consultat de Comisie cu privire la orice problemă practică apărută după 1 ianuarie 1993 cu privire la funcționarea pieței interne, diferită de problemele care intră sub incidența acțiunii întreprinse în conformitate cu dispozițiile privind notificarea Comisiei și/sau schimbul de informații dintre statele membre și Comisie, prevăzute în orice altă măsură comunitară aplicabilă sau stabilite într-un cadru existent de cooperare practică între Comisie și statele membre.(2) Un membru al comitetului poate solicita Comisiei să consulte comitetul cu privire la orice aspect care intră în sfera de competență a acestuia.Articolul 3Se pot constitui grupuri de lucru pentru a facilita activitatea Comisiei.Articolul 4(1) Secretariatul comitetului se asigură de către serviciile Comisiei.(2) Președintele poate invita orice persoană cu competențe specifice într-o problemă cuprinsă pe ordinea de zi să ia parte la deliberări în calitate de expert. Experții iau parte la deliberări numai cu privire la problema pentru care au fost invitați să participe.(3) Reprezentanții serviciilor vizate din cadrul Comisiei iau parte la reuniunile comitetului și ale grupurilor de lucru ale acestuia.(4) Comitetul este convocat de Comisie și se întrunește la sediul Comisiei.Articolul 5(1) Comitetul discută probleme asupra cărora Comisia a solicitat un aviz. Nu se votează.(2) Atunci când solicită avizul comitetului, Comisia stabilește un termen pentru formularea avizului în cauză.(3) Opiniile exprimate de reprezentanții statelor membre se consemnează în procesul-verbal.Articolul 6Fără a aduce atingere dispozițiilor articolului 214 din tratat, atunci când Comisia informează comitetul că avizul solicitat sau problema în cauză se referă la un aspect de natură confidențială, membrii comitetului și, după caz, experții menționați la articolul 4 alineatul (2) au obligația de a nu dezvălui informațiile care le sunt aduse la cunoștință ca urmare a activității în cadrul comitetului sau al grupurilor de lucru ale acestuia.Articolul 7Prezenta decizie intră în vigoare la 1 ianuarie 1993.Adoptată la Bruxelles, 23 decembrie 1992.Pentru ComisieMartin BangemannVicepreședinte--------------------------------------------------


title: 2007/651/CE: Decizia Consiliului din 1 octombrie 2007 de numire a unui membru german și a doi membri supleanți germani în cadrul Comitetului Regiunilor

text:
               9.10.2007

               RO

               Jurnalul Oficial al Uniunii Europene

               L 262/29

      DECIZIA CONSILIULUI

   din 1 octombrie 2007
   de numire a unui membru german și a doi membri supleanți germani în cadrul Comitetului Regiunilor
   (2007/651/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului german,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE (1) de numire a membrilor și a membrilor supleanți ai Comitetului Regiunilor pentru perioada cuprinsă între 26 ianuarie 2006 și 25 ianuarie 2010.

               (2)

               Un post de membru în cadrul Comitetului Regiunilor a devenit vacant ca urmare a încheierii mandatului doamnei SPECKERT. Două posturi de membru supleant în cadrul Comitetului Regiunilor au devenit vacante ca urmare a încheierii mandatelor doamnei SPIESS și doamnei WISCHER,

         DECIDE:
   Articolul 1
   Sunt numiți membri și membri supleanți în cadrul Comitetului Regiunilor pentru durata restantă a mandatului, și anume până la 25 ianuarie 2010:

               (a)

               în calitate de membru:

                           —

                           domnul Reinhard LOSKE, Senator für Umwelt, Bau, Verkehr und Europa der Freien Hansestadt Bremen, care o înlocuiește pe doamna Sandra SPECKERT;

                     și,

               (b)

               în calitate de membri supleanți:

                           —

                           domnul Hermann KUHN, Mitglied der Bremischen Bürgerschaft (Landtag), care o înlocuiește pe doamna Iris SPIESS;

                           —

                           doamna Manuela MAHNKE, Mitglied der Bremischen Bürgerschaft (Landtag), care o înlocuiește pe doamna Christine WISCHER.

         Articolul 2
   Prezenta decizie produce efecte de la data adoptării.

      Adoptată la Luxemburg, 1 octombrie 2007.

            Pentru Consiliu

            Președintele

         M. LINO

      (1)  JO L 56, 25.2.2006, p. 75.


title: 2010/330/PESC: Decizia 2010/330/PESC a Consiliului din 14 iunie 2010 privind misiunea integrată a Uniunii Europene de sprijinire a statului de drept în Irak, EUJUST LEX-IRAK

text:
               15.6.2010

               RO

               Jurnalul Oficial al Uniunii Europene

               L 149/12

         DECIZIA 2010/330/PESC A CONSILIULUI
   din 14 iunie 2010
   privind misiunea integrată a Uniunii Europene de sprijinire a statului de drept în Irak, EUJUST LEX-IRAK
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 7 martie 2005, Consiliul a adoptat Acțiunea comună 2005/190/PESC privind misiunea integrată a Uniunii Europene de sprijinire a statului de drept în Irak, EUJUST LEX (1). Respectiva acțiune comună, astfel cum a fost ulterior modificată și prelungită, a expirat la 30 iunie 2009.

               (2)

               La 24 martie 2009, Comitetul politic și de securitate (COPS) a convenit ca EUJUST LEX să fie prelungită pentru o nouă perioadă de 12 luni, până la 30 iunie 2010. Pe parcursul acestei perioade, EUJUST LEX ar fi trebuit să desfășoare, în plus față de activitatea sa de bază, o fază pilot care să includă activități în Irak.

               (3)

               La 21 mai 2010, COPS a convenit ca EUJUST LEX- IRAK să fie prelungită pentru o nouă perioadă de 24 luni, până la 30 iunie 2012. Pe parcursul acestei perioade, EUJUST LEX- IRAK ar trebui să își transfere treptat activitățile și structurile relevante în Irak, concentrându-se pe formarea specializată, dar menținând în același timp și activități în afara țării.

               (4)

               Mandatul misiunii se execută într-un context de securitate care este probabil să se deterioreze și să submineze atingerea obiectivelor de politică externă și de securitate comună, astfel cum sunt definite la articolul 21 din Tratatul privind Uniunea Europeană.

               (5)

               Structura de comandă și control a misiunii ar trebui să nu aducă atingere răspunderii contractuale a șefului misiunii față de Comisie în ceea ce privește execuția bugetului misiunii,

         ADOPTĂ PREZENTA DECIZIE:
   Articolul 1
   Misiunea
   (1)   Misiunea integrată a Uniunii Europene de sprijinire a statului de drept în Irak („EUJUST LEX-IRAK” sau „misiunea”), instituită prin Acțiunea comună 2005/190/PESC, continuă începând cu 1 iulie 2010.
   (2)   EUJUST LEX-IRAK acționează în conformitate cu obiectivele și cu alte dispoziții conținute în mandatul misiunii prevăzut la articolul 2.
   Articolul 2
   Mandatul misiunii
   (1)   EUJUST LEX-IRAK continuă să răspundă nevoilor sistemului irakian de justiție penală, asigurând formarea funcționarilor de nivel înalt și de nivel mediu în domeniul managementului superior și al cercetării penale. Această formare are ca scop îmbunătățirea capacității, a coordonării și a colaborării diferitelor componente ale sistemului irakian de justiție penală.
   (2)   EUJUST LEX-IRAK promovează o colaborare mai strânsă între diverșii actori din sistemul irakian de justiție penală și consolidează capacitatea de management a înalților funcționari și a funcționarilor cu înalt potențial, în special din poliție, din sistemul judiciar și din cel penitenciar și îmbunătățește competențele și procedurile în materie de cercetări penale, cu respectarea pe deplin a statului de drept și a drepturilor omului.
   (3)   EUJUST LEX-IRAK continuă să asigure, atunci când condițiile de securitate și resursele permit acest lucru, îndrumare și consultanță strategică pe baza nevoilor verificate ale Irakului și ținând seama de alte prezențe internaționale și de valoarea adăugată a Uniunii în această zonă.
   (4)   Activitățile de formare se desfășoară în Irak și în regiune, precum și în Uniune. EUJUST LEX-IRAK are birouri în Bruxelles, Bagdad, inclusiv o antenă la Basra, în pregătirea unei eventuale deschideri a unui birou, sub rezerva adoptării unei decizii în acest sens. EUJUST LEX-IRAK are un birou și la Erbil (Regiunea Kurdistan). Având în vedere evoluția situației din Irak pe parcursul executării acestui nou mandat, șeful misiunii și o mare parte a personalului său se vor muta de la Bruxelles în Irak și vor fi detașați la Bagdad cât mai curând posibil, atunci când situația va permite acest lucru.
   (5)   Luând în considerare evoluția condițiilor de securitate din Irak și rezultatele activităților misiunii în Irak, Consiliul examinează rezultatele acestui nou mandat și decide cu privire la viitorul misiunii după 30 iunie 2012.
   (6)   Pe durata misiunii se dezvoltă un parteneriat strategic și tehnic eficient cu partea irakiană, în special în ceea ce privește elaborarea programei de formare în timpul fazei de planificare. Activitățile EUJUST LEX-IRAK ar trebui să mențină o reprezentare echilibrată a populației irakiene, pe baza unei abordări care să respecte drepturile omului și egalitatea de șanse între femei și bărbați. Participanții ar trebui să poată participa în continuare la activitățile relevante din țară, indiferent unde se desfășoară. De asemenea, va fi nevoie de coordonarea acțiunilor întreprinse pentru selectarea, controlul, evaluarea, urmărirea și coordonarea personalului care participă la formare, în vederea continuării procesului de preluare a conducerii de către irakieni. De asemenea, pe durata fazei de planificare și a celei de punere în aplicare va fi nevoie de o strânsă coordonare între EUJUST LEX-IRAK și statele membre care asigură formarea. Aceasta va include implicarea misiunilor diplomatice ale respectivelor statelor membre din Irak, precum și stabilirea de legături cu acele state membre care, în prezent, au experiență în asigurarea unei formări corespunzătoare misiunii.
   (7)   EUJUST LEX-IRAK este o misiune independentă și distinctă, dar este complementară și aduce valoare adăugată eforturilor guvernului irakian și ale comunității internaționale, în special cele ale Organizației Națiunilor Unite (ONU) și cele ale Statelor Unite ale Americii. Aceasta creează și sinergii cu acțiunile relevante ale Uniunii și ale statelor membre. În acest context, EUJUST LEX-IRAK stabilește contacte cu autoritățile irakiene competente și aprofundează colaborarea și evită suprapunerea cu activitatea actorilor internaționali care acționează deja în țară și cu statele membre care desfășoară în prezent proiecte de formare în Irak.
   Articolul 3
   Structura
   EUJUST LEX-IRAK are birouri la Bruxelles și în Irak și, în principiu, este structurată după cum urmează:

               (a)

               șeful misiunii;

               (b)

               un birou de coordonare la Bruxelles;

               (c)

               un birou la Bagdad, cu o antenă la Basra;

               (d)

               un birou la Erbil (Regiunea Kurdistan);

               (e)

               unități de formare, formatori și experți puși la dispoziție de către statele membre și coordonați de EUJUST LEX-IRAK.

         Aceste elemente se detaliază în conceptul de operații (CONOPS) și în planul de operații (OPLAN).
   Articolul 4
   Comandantul operației civile
   (1)   Directorul Capacității civile de planificare și conducere este comandantul operației civile pentru EUJUST LEX-IRAK.
   (2)   Comandantul operației civile exercită comanda și controlul asupra EUJUST LEX-IRAK la nivel strategic, sub controlul politic și conducerea strategică a Comitetului politic și de securitate (COPS) și a autorității generale a Înaltul Reprezentant al Uniunii pentru afaceri externe și politica de securitate (ÎR).
   (3)   Comandantul operației civile asigură punerea în aplicare corespunzătoare și eficientă a deciziilor Consiliului, precum și a deciziilor COPS, inclusiv prin emiterea de instrucțiuni la nivel strategic, după caz, adresate șefului misiunii.
   (4)   Toți membrii personalului detașat rămân în totalitate sub comanda autorităților naționale ale statului sau ale instituției UE care i-a detașat. Autoritățile naționale transferă comandantului operației civile controlul operațional asupra personalului, echipelor și unităților acestora.
   (5)   Comandantului operației civile îi revine responsabilitatea generală de a asigura îndeplinirea în mod corespunzător a obligației Uniunii de grijă față de personal.
   Articolul 5
   Șeful misiunii
   (1)   Șeful misiunii își asumă responsabilitatea și exercită comanda și controlul asupra misiunii în teatrul de operații.
   (2)   Șeful misiunii exercită comanda și controlul asupra personalului, echipelor și unităților din statele participante, astfel cum au fost desemnate de către comandantul operației civile, și deține responsabilitatea administrativă și logistică, inclusiv cu privire la bunurile, resursele și informațiile puse la dispoziția misiunii.
   (3)   Șeful misiunii emite instrucțiuni pentru întreg personalul misiunii, inclusiv pentru Biroul de coordonare de la Bruxelles, Birourile de la Erbil și Bagdad și antena de la Basra, în vederea desfășurării eficiente a misiunii EUJUST LEX-IRAK și asigură coordonarea și gestionarea curentă a acesteia, urmând instrucțiunile la nivel strategic ale comandantului operației civile.
   (4)   Șeful misiunii răspunde de execuția bugetului misiunii. În acest scop, șeful misiunii încheie un contract cu Comisia.
   (5)   Șeful misiunii răspunde de controlul disciplinar asupra personalului. În cazul personalului detașat, acțiunile disciplinare sunt exercitate de către autoritatea națională sau instituția Uniunii corespunzătoare.
   (6)   Șeful misiunii este reprezentantul EUJUST LEX-IRAK și asigură o vizibilitate adecvată a misiunii.
   Articolul 6
   Personalul
   (1)   Efectivul și competențele personalului EUJUST LEX-IRAK sunt conforme cu mandatul misiunii prevăzut la articolul 2 și cu structura definită la articolul 3.
   (2)   EUJUST LEX-IRAK este formată în principal din personal detașat de statele membre sau instituțiile Uniunii.
   (3)   Fiecare stat membru sau instituție a Uniunii suportă cheltuielile aferente oricărui membru al personalului pe care îl detașează, inclusiv cheltuielile de călătorie către și de la locul detașării, salariile, asigurarea medicală și indemnizațiile, altele decât diurnele și indemnizațiile pentru condiții dificile de lucru și de risc.
   (4)   Personalul internațional și local poate fi recrutat, de asemenea, de EUJUST LEX-IRAK, pe bază contractuală, în funcție de necesități, în cazul în care funcțiile de care este nevoie nu sunt îndeplinite de personalul detașat de statele membre.
   (5)   Toți membrii personalului își îndeplinesc sarcinile și acționează în interesul misiunii. Toți membrii personalului respectă principiile și standardele minime de securitate instituite prin Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (2).
   Articolul 7
   Statutul personalului
   (1)   În cazul în care este necesar, statutul personalului EUJUST LEX-IRAK, inclusiv, după caz, privilegiile, imunitățile și alte garanții necesare îndeplinirii și bunei funcționări a EUJUST LEX-IRAK, se hotărăsc în conformitate cu procedura prevăzută la articolul 37 din Tratatul privind Uniunea Europeană.
   (2)   Statul sau instituția Uniunii care a detașat un membru al personalului are responsabilitatea de a răspunde oricărei plângeri legate de respectiva detașare, din partea respectivului membru al personalului sau referitoare la acesta. Statul respectiv sau instituția respectivă a Uniunii răspunde de intentarea oricărei acțiuni împotriva persoanei detașate.
   Articolul 8
   Lanțul de comandă
   (1)   EUJUST LEX-IRAK are un lanț de comandă unificat, specific operațiilor de gestionare a crizelor.
   (2)   COPS exercită controlul politic și conducerea strategică a EUJUST LEX-IRAK, sub autoritatea Consiliului și a ÎR.
   (3)   Comandantul operației civile, sub controlul politic și conducerea strategică a COPS și sub autoritatea generală a ÎR, este comandantul misiunii EUJUST LEX-IRAK la nivel strategic și, în această calitate, emite instrucțiuni pentru șeful misiunii și îi oferă acestuia consultanță și asistență tehnică.
   (4)   Comandantul operației civile raportează Consiliului prin intermediul ÎR.
   (5)   Șeful misiunii exercită comanda și controlul asupra misiunii EUJUST LEX-IRAK în teatrul de operații și este direct responsabil față de comandantul operației civile.
   Articolul 9
   Controlul politic și conducerea strategică
   (1)   Sub autoritatea Consiliului și a ÎR, COPS exercită controlul politic și conducerea strategică a misiunii. Consiliul autorizează COPS să adopte decizii pertinente în acest sens, în conformitate cu articolul 38 alineatul (3) din Tratatul privind Uniunea Europeană.
   (2)   Autorizarea în cauză se referă, printre altele, la competența de a modifica CONOPS și OPLAN. Autorizația privește, de asemenea, competențele necesare pentru adoptarea deciziilor privind numirea șefului misiunii. Competențele decizionale cu privire la obiectivele misiunii și la încheierea acesteia revin în continuare Consiliului.
   (3)   COPS raportează periodic Consiliului.
   (4)   COPS primește periodic și în funcție de necesități rapoarte din partea comandantului operației civile și a șefului misiunii, cu privire la chestiuni care țin de domeniile lor de competență.
   Articolul 10
   Securitatea
   (1)   În coordonare cu Oficiul de securitate al Consiliului, comandantul operației civile oferă șefului misiunii îndrumări cu privire la planificarea măsurilor de securitate și asigură aplicarea corespunzătoare și eficientă a acestora pentru EUJUST LEX-IRAK, în conformitate cu articolele 4 și 8.
   (2)   Șeful misiunii răspunde de securitatea misiunii și asigură respectarea cerințelor minime de securitate aplicabile misiunii, în conformitate cu politica Uniunii Europene privind securitatea personalului detașat în afara Uniunii cu atribuții operaționale în temeiul titlului V din Tratatul privind Uniunea Europeană și cu documentele aferente acesteia.
   (3)   În ceea ce privește elementele misiunii care sunt puse în aplicare în statele membre, statul membru gazdă ia toate măsurile necesare și adecvate pentru a asigura securitatea participanților și a formatorilor pe teritoriul său.
   (4)   În ceea ce privește Biroul de coordonare de la Bruxelles, măsurile necesare și adecvate sunt luate de Oficiul de securitate al Secretariatului General al Consiliului (SGC) în colaborare cu autoritățile statului membru gazdă.
   (5)   În cazul în care formarea are loc într-un stat terț, UE, cu concursul statelor membre implicate, solicită autorităților statului terț să ia măsurile necesare în vederea asigurării securității participanților și a formatorilor sau experților pe teritoriul său.
   (6)   EUJUST LEX-IRAK dispune de un ofițer de securitate al misiunii care raportează șefului misiunii.
   (7)   Șeful misiunii se consultă cu COPS cu privire la problemele de securitate care afectează desfășurarea misiunii, în conformitate cu instrucțiunile date de ÎR.
   (8)   Membrii personalului EUJUST LEX, formatorii și experții urmează cursuri de formare obligatorii privind securitatea, organizate de Oficiul de securitate al SGC și, după caz, se supun unui control medical înainte de orice detașare sau plecare în Irak.
   (9)   Statele membre depun eforturi pentru a pune la dispoziția misiunii EUJUST LEX-IRAK, în special pentru birourile din Irak, personal, formatori și experți care să se deplaseze în Irak și pe teritoriul acestuia, locuri de cazare sigure, veste antiglonț, protecție îndeaproape și alte elemente de securitate, după caz, în Irak. În acest scop, șeful misiunii poate încheia acorduri corespunzătoare cu statele membre sau cu autoritățile locale, după caz.
   Articolul 11
   Acorduri financiare
   (1)   Valoarea de referință financiară destinată acoperirii cheltuielilor aferente misiunii în perioada 1 iulie 2010-30 iunie 2011 este de 17 500 000 EUR.
   (2)   Valoarea de referință financiară pentru perioadele ulterioare este hotărâtă de Consiliu.
   (3)   Toate cheltuielile sunt gestionate în conformitate cu procedurile și normele aplicabile bugetului general al Uniunii Europene.
   (4)   Ținând seama de condițiile de securitate speciale din Irak, serviciile pentru Bagdad și Basra sunt furnizate în baza contractelor încheiate de Regatul Unit, de alte state membre, dacă este cazul, sau în baza acordurilor încheiate de autoritățile irakiene cu societățile care furnizează și facturează aceste servicii. Bugetul EUJUST LEX-IRAK acoperă aceste cheltuieli. Regatul Unit sau alte state membre implicate, în consultare cu șeful misiunii, furnizează Consiliului informațiile adecvate referitoare la aceste cheltuieli.
   (5)   Șeful misiunii prezintă rapoarte Comisiei și este supravegheat de către aceasta în activitățile întreprinse în cadrul contractului său.
   (6)   Acordurile financiare respectă necesitățile operaționale ale EUJUST LEX-IRAK, inclusiv compatibilitatea echipamentelor.
   (7)   Cheltuielile sunt eligibile de la data intrării în vigoare a prezentei decizii.
   (8)   Echipamentele și furniturile destinate Biroului de coordonare din Bruxelles se cumpără sau se închiriază în numele Uniunii.
   Articolul 12
   Participarea statelor terțe
   (1)   Fără a aduce atingere autonomiei decizionale a Uniunii și cadrului său instituțional unic, statele candidate și alte state terțe pot fi invitate să contribuie la EUJUST LEX-IRAK cu condiția ca acestea să suporte cheltuielile de trimitere a experților de poliție și/sau a personalului civil pe care îi (îl) detașează, inclusiv salariile, indemnizațiile, asigurările medicale, asigurările pentru un grad înalt de risc și cheltuielile de călătorie către și din Irak, și să contribuie la cheltuielile de funcționare ale EUJUST LEX-IRAK, după caz.
   (2)   Consiliul autorizează COPS să adopte decizii pertinente cu privire la acceptarea contribuțiilor propuse.
   (3)   Țările terțe care aduc contribuții la EUJUST LEX-IRAK au aceleași drepturi și obligații în ceea ce privește gestionarea curentă a misiunii ca și statele membre care iau parte la misiune.
   (4)   COPS ia măsurile corespunzătoare privind modalitățile de participare și, dacă este necesar, trimite o propunere Consiliului, inclusiv cu privire la participarea financiară sau la contribuțiile în natură din partea statelor terțe.
   (5)   Modalitățile detaliate privind participarea statelor terțe fac obiectul acordurilor în temeiul articolului 37 din Tratatul privind Uniunea Europeană și al acordurilor suplimentare de natură tehnică, dacă este necesar. Atunci când Uniunea și un stat terț încheie un acord de instituire a cadrului de participare pentru respectivul stat terț în cadrul operațiilor UE de gestionare a crizelor, dispozițiile unui astfel de acord se aplică în contextul misiunii.
   Articolul 13
   Coordonarea
   (1)   Fără a aduce atingere lanțului de comandă, șeful misiunii acționează în strânsă coordonare cu delegația UE în Irak pentru a asigura coerența acțiunii Uniunii în sprijinul Irakului.
   (2)   Șeful misiunii acționează în strânsă coordonare cu șefii misiunilor diplomatice ale statelor membre relevante.
   (3)   Șeful misiunii acționează în cooperare cu alți actori internaționali prezenți în țară, în special cu ONU.
   Articolul 14
   Comunicarea de informații clasificate
   ÎR este autorizat să comunice statului gazdă și ONU, după caz și în conformitate cu nevoile operaționale ale misiunii, informații și documente clasificate ale UE până la nivelul „RESTREINT UE”, produse în scopul misiunii, în conformitate cu regulamentul de securitate al Consiliului. În acest scop, se elaborează mecanisme la nivel local.
   ÎR este autorizat să comunice statelor terțe asociate la prezenta decizie documente neclasificate ale Uniunii privind deliberările din cadrul Consiliului în ceea ce privește misiunea, care intră sub incidența secretului profesional în temeiul articolului 6 alineatul (1) din regulamentul de procedură al Consiliului (3).
   Articolul 15
   Supraveghere
   Se activează celula de supraveghere pentru misiunea EUJUST LEX-IRAK.
   Articolul 16
   Intrarea în vigoare
   Prezenta decizie intră în vigoare la data adoptării.
   Se aplică de la 1 iulie 2010 până la 30 iunie 2012.

      Adoptat la Luxembourg, 14 iunie 2010.

            Pentru Consiliu

            Președintele

         C. ASHTON

      (1)  JO L 62, 9.3.2005, p. 37.

      (2)  JO L 101, 11.4.2001, p. 1.

      (3)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: 2009/173/CE: Decizia Consiliului din 5 iunie 2007 privind semnarea și punerea în aplicare cu titlu provizoriu a Protocolului la Acordul de parteneriat și cooperare între Comunitățile Europene și statele membre ale acestora, pe de o parte, și Republica Azerbaidjan, pe de altă parte, încheiat pentru a ține seama de aderarea Republicii Bulgaria și a României la Uniunea Europeană

text:
               6.3.2009

               RO

               Jurnalul Oficial al Uniunii Europene

               L 62/7

         DECIZIA CONSILIULUI
   din 5 iunie 2007
   privind semnarea și punerea în aplicare cu titlu provizoriu a Protocolului la Acordul de parteneriat și cooperare între Comunitățile Europene și statele membre ale acestora, pe de o parte, și Republica Azerbaidjan, pe de altă parte, încheiat pentru a ține seama de aderarea Republicii Bulgaria și a României la Uniunea Europeană
   (2009/173/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) teza a treia, articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a, coroborate cu articolul 300 alineatul (2) a doua teză a primului paragraf,
   având în vedere Tratatul de aderare a Republicii Bulgaria și a României, în special articolul 4 alineatul (3),
   având în vedere Actul de aderare a Republicii Bulgaria și a României, în special articolul 6 alineatul (2),
   având în vedere propunerea Comisiei,
   întrucât:

               (1)

               La 23 octombrie 2006, Consiliul a autorizat Comisia, în numele Comunităților și al statelor membre ale acestora, să negocieze cu Republica Azerbaidjan un protocol la Acordul de parteneriat și cooperare între Comunitățile Europene și statele membre ale acestora, pe de o parte, și Republica Azerbaidjan, pe de altă parte, pentru a ține seama de aderarea Republicii Bulgaria și a României la Uniunea Europeană.

               (2)

               Sub rezerva unei eventuale încheieri a acestuia la o dată ulterioară, protocolul ar trebui semnat în numele Comunităților Europene și al statelor membre ale acestora.

               (3)

               Protocolul ar trebui pus în aplicare cu titlu provizoriu de la 1 ianuarie 2007, până la finalizarea procedurilor relevante pentru încheierea formală a acestuia,

         DECIDE:
   Articolul 1
   Președintele Consiliului este autorizat prin prezenta decizie să desemneze persoana sau persoanele împuternicite să semneze, în numele Comunităților Europene și al statelor membre ale acestora, Protocolul la Acordul de parteneriat și cooperare între Comunitățile Europene și statele membre ale acestora, pe de o parte, și Republica Azerbaidjan, pe de altă parte, încheiat pentru a ține seama de aderarea Republicii Bulgaria și a României la Uniunea Europeană, sub rezerva unei eventuale încheieri a acestuia la o dată ulterioară.
   Textul protocolului se anexează prezentei decizii (1).
   Articolul 2
   Până la intrarea sa în vigoare, protocolul se aplică, cu titlu provizoriu, de la 1 ianuarie 2007.

      Adoptată la Luxemburg, 5 iunie 2007.

            Pentru Consiliu

            Președintele

         P. STEINBRÜCK

      (1)  A se vedea pagina 9 din prezentul Jurnal Oficial.
    ---documentbreak---

               6.3.2009

               RO

               Jurnalul Oficial al Uniunii Europene

               L 62/9

         PROTOCOL LA ACORDUL DE PARTENERIAT ȘI COOPERARE
   între Comunitățile Europene și statele membre ale acestora, pe de o parte, și Republica Azerbaidjan, pe de altă parte, încheiat pentru a ține seama de aderarea Republicii Bulgaria și a României la Uniunea Europeană
   REGATUL BELGIEI,
   REPUBLICA BULGARIA,
   REPUBLICA CEHĂ,
   REGATUL DANEMARCEI,
   REPUBLICA FEDERALĂ GERMANIA,
   REPUBLICA ESTONIA,
   REPUBLICA ELENĂ,
   REGATUL SPANIEI,
   REPUBLICA FRANCEZĂ,
   IRLANDA,
   REPUBLICA ITALIANĂ,
   REPUBLICA CIPRU,
   REPUBLICA LETONIA,
   REPUBLICA LITUANIA,
   MARELE DUCAT AL LUXEMBURGULUI,
   REPUBLICA UNGARĂ,
   REPUBLICA MALTA,
   REGATUL ȚĂRILOR DE JOS,
   REPUBLICA AUSTRIA,
   REPUBLICA POLONĂ,
   REPUBLICA PORTUGHEZĂ,
   ROMÂNIA,
   REPUBLICA SLOVENIA,
   REPUBLICA SLOVACĂ,
   REPUBLICA FINLANDA,
   REGATUL SUEDIEI,
   REGATUL UNIT AL MARII BRITANII ȘI IRLANDEI DE NORD,
   denumite în continuare „statele membre”, reprezentate de Consiliul Uniunii Europene, și
   COMUNITATEA EUROPEANĂ ȘI COMUNITATEA EUROPEANĂ A ENERGIEI ATOMICE,
   denumite în continuare „Comunitățile”, reprezentate de Consiliul Uniunii Europene și de Comisia Europeană,
   pe de o parte, și
   REPUBLICA AZERBAIDJAN,
   pe de altă parte,
   denumite în continuare „părțile” în sensul prezentului protocol,
   AVÂND ÎN VEDERE dispozițiile Tratatului între Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Țărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord (state membre ale Uniunii Europene) și Republica Bulgaria și România privind aderarea Republicii Bulgaria și a României la Uniunea Europeană, semnat la Luxemburg la 25 aprilie 2005 și care se aplică de la 1 ianuarie 2007,
   AVÂND ÎN VEDERE noua situație apărută în cadrul relațiilor dintre Republica Azerbaidjan și Uniunea Europeană ca urmare a aderării la UE a două noi state membre, care generează oportunități și provocări pentru cooperarea dintre Republica Azerbaidjan și Uniunea Europeană,
   ȚINÂND SEAMA DE dorința părților de a asigura atingerea și punerea în aplicare a obiectivelor și principiilor APC,
   CONVIN DUPĂ CUM URMEAZĂ:
   Articolul 1
   Republica Bulgaria și România devin părți la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Republica Azerbaidjan, pe de altă parte, semnat la Luxemburg la 22 aprilie 1996 și intrat în vigoare la 1 iulie 1999 (denumit în continuare „acordul”), și adoptă și iau notă, în același mod ca și celelalte state membre ale Comunității, de textele acordului, ale declarațiilor comune, ale schimburilor de scrisori și ale declarației Republicii Azerbaidjan anexate la actul final semnat la aceeași dată, precum și de protocolul la acord din 18 mai 2004.
   Articolul 2
   Prezentul protocol constituie parte integrantă a acordului.
   Articolul 3
   (1)   Prezentul protocol se aprobă de Comunități, de Consiliul Uniunii Europene în numele statelor membre și de Republica Azerbaidjan în conformitate cu procedurile proprii respective.
   (2)   Părțile își notifică reciproc îndeplinirea procedurilor corespunzătoare menționate la alineatul anterior. Instrumentele de aprobare se depun la Secretariatul General al Consiliului Uniunii Europene.
   Articolul 4
   (1)   Protocolul intră în vigoare în prima zi a primei luni după data depunerii ultimului instrument de aprobare.
   (2)   Până la intrarea sa în vigoare, prezentul protocol se aplică, cu titlu provizoriu, de la 1 ianuarie 2007.
   Articolul 5
   (1)   Textele acordului, actului final și tuturor documentelor anexate acestuia, precum și protocolul la acord din 18 mai 2004 sunt redactate în limbile bulgară și română.
   (2)   Acestea sunt anexate la prezentul protocol și sunt egal autentice cu textele în celelalte limbi în care au fost redactate acordul, actul final și toate documentele anexate la acesta, precum și protocolul la acord din 18 mai 2004.
   Articolul 6
   Prezentul protocol este redactat în două exemplare în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovenă, slovacă, spaniolă, suedeză și azeră, fiecare text fiind în mod egal autentic cu celelalte.

      Съставено в Брюксел на девети декември две хиляди и осма година.
      Hecho en Bruselas, el nueve de diciembre de dos mil ocho.
      V Bruselu dne devátého prosince dva tisíce osm.
      Udfærdiget i Bruxelles den niende december to tusind og otte.
      Geschehen zu Brüssel am neunten Dezember zweitausendacht.
      Kahe tuhande kaheksanda aasta detsembrikuu üheksandal päeval Brüsselis.
      'Εγινε στις Βρυξέλλες, στις εννέα Δεκεμβρίου δύο χιλιάδες οκτώ.
      Done at Brussels on the ninth day of December in the year two thousand and eight.
      Fait à Bruxelles, le neuf décembre deux mille huit.
      Fatto a Bruxelles, addì nove dicembre duemilaotto.
      Briselē, divtūkstoš astotā gada devītajā decembrī.
      Priimta du tūkstančiai aštuntų metų gruodžio devintą dieną Briuselyje.
      Kelt Brüsszelben, a kétezer-nyolcadik év december havának kilencedik napján.
      Magħmul fi Brussell, fid-disa jum ta' Diċembru tas-sena elfejn u tmienja.
      Gedaan te Brussel, de negende december tweeduizend acht.
      Sporządzono w Brukseli, dnia dziewiątego grudnia roku dwa tysiące ósmego.
      Feito em Bruxelas, em nove de Dezembro de dois mil e oito.
      Adoptat la Bruxelles la nouă decembrie două mii opt.
      V Bruseli deviateho decembra dvetisícosem.
      V Bruslju, dne devetega decembra leta dva tisoč osem.
      Tehty Brysselissä yhdeksäntenä päivänä joulukuuta vuonna kaksituhattakahdeksan.
      Som skedde i Bryssel den nionde december tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Азербайджан
         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanu
         Pela República do Azerbaijão
         Pentru Republica Azerbaidjan
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar


title: Decizia Consiliului din 8 mai 2000 privind aprobarea în numele Comunității a noii anexe V la Convenția privind protecția mediului marin al Atlanticului de Nord-Est cu privire la protecția și conservarea ecosistemelor și a diversității biologice a zonei maritime și a apendicelui 3 corespunzător

text:
Anunţ juridic important

|

32000D0340

Jurnalul Oficial L 118 , 08/05/2000 p. 0044 - 0047 ediţie specială în limba cehă capitol 11 volum 33 p. 273  - 274 ediţie specială în limba estonă capitol 11 volum 33 p. 273  - 274 ediţie specială în limba maghiară capitol 11 volum 33 p. 273  - 274 ediţie specială în limba lituaniană capitol 11 volum 33 p. 273  - 274 LV.ES capitol 11 volum 33 p. 273  - 274 MT.ES capitol 11 volum 33 p. 273  - 274 PL.ES capitol 11 volum 33 p. 273  - 274 SK.ES capitol 11 volum 33 p. 273  - 274 ediţie specială în limba slovenă capitol 11 volum 33 p. 273  - 274

		20000508Decizia Consiliuluidin 8 mai 2000privind aprobarea în numele Comunității a noii anexe V la Convenția privind protecția mediului marin al Atlanticului de Nord-Est cu privire la protecția și conservarea ecosistemelor și a diversității biologice a zonei maritime și a apendicelui 3 corespunzător(2000/340/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 175 alineatul (1), coroborat cu articolul 300 alineatul (2) prima teză și alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât:(1) Comunitatea este parte contractantă la Convenția privind protecția mediului marin al Atlanticului de nord-est (Convenția OSPAR) ca urmare a Deciziei 98/249/CE [3].(2) Convenția OSPAR urmărește prevenirea și eliminarea poluării, precum și protejarea zonei maritime împotriva efectelor dăunătoare ale activității umane. Aceasta a intrat în vigoare la 25 martie 1998.(3) Organul executiv al Convenției OSPAR (Comisia OSPAR) poate să adopte modificări ale convenției, inclusiv noi anexe și apendice. Acesta adoptă o nouă anexă, anexa V privind protecția și conservarea ecosistemelor și diversității biologice a zonei maritime, precum și apendicele 3 care decurge din anexa în cauză și un acord privind semnificația unor concepte prevăzute în anexa V.(4) Conservarea, protecția și ameliorarea calității mediului, inclusiv conservarea habitatelor naturale, precum și a faunei și florei sălbatice și protecția biodiversității constituie un obiectiv esențial, de interes general, urmărit de Comunitate, în conformitate cu articolul 174 din Tratat, iar noua anexă V la convenția OSPAR poate contribui la realizarea acestui obiectiv.(5) Comunitatea adoptă măsuri în domeniul reglementat de anexa V și îi revine responsabilitatea de a-și lua angajamente pe plan internațional în acest domeniu.(6) Obiectivele anexei V sunt complementare obiectivelor Directivei 79/409/CEE a Consiliului din 2 aprilie 1979 privind conservarea speciilor păsărilor sălbatice [4] și Directivei 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică [5]. Directivele în cauză furnizează deja un cadru comunitar pentru protecția habitatelor și speciilor în zona geografică unde se aplică. Adoptarea anexei V de către Comunitate nu aduce atingere punerii în aplicare a directivelor în cauză.(7) Comisia a luat parte la negocierea anexei V, potrivit concluziilor Consiliului referitoare la directivele de negociere privind Convenția privind protecția mediului marin al Atlanticului de nord-est.(8) Comunitatea ar trebui să aprobe anexa V la Convenția privind protecția mediului marin al Atlanticului de nord-est (inclusiv apendicele 3 corespunzător),DECIDE:Articol unic(1) Anexa V la Convenția privind protecția mediului marin al Atlanticului de nord-est (inclusiv apendicele 3 corespunzător) este aprobată în numele Comunității.Textul anexei V se atașează la prezenta decizie.(2) Comisia este autorizată să notifice comisiei OSPAR aprobarea prevăzută la alineatul (1).Adoptată la Bruxelles, 8 mai 2000.Pentru ConsiliuPreședinteleE. Ferro Rodrigues[1] JO C 158, 4.6.1999, p. 1.[2] Aviz din 27 octombrie 1999 (nepublicat încă în Jurnalul Oficial).[3] JO L 104, 3.4.1998, p. 1.[4] JO L 103, 25.4.1979, p. 1. Directivă, astfel cum a fost modificată ultima dată prin Directiva 97/49/CE (JO L 223, 13.8.1997, p. 9).[5] JO L 206, 22.7.1992, p. 7. Directivă, astfel cum a fost modificată ultima dată prin Directiva 97/62/CE (JO L 305, 8.11.1997, p. 42).--------------------------------------------------20000508ANEXA VPRIVIND PROTECȚIA ȘI CONSERVAREA ECOSISTEMELOR ȘI A DIVERSITĂȚII BIOLOGICE A ZONEI MARITIMEArticolul 1În sensul prezentei anexe și al apendicelui 3, definițiile termenilor "diversitate biologică", "ecosistem" și "habitat" sunt cele stabilite în Convenția din 5 iunie 1992 privind diversitatea biologică.Articolul 2Îndeplinind obligațiile care le revin în temeiul prezentei convenții de a adopta, individual sau împreună, măsurile necesare pentru protecția zonei marine împotriva efectelor dăunătoare ale activităților umane pentru salvgardarea sănătății omului și conservarea ecosistemelor marine și, atunci când este posibil, de a restabili zonele marine care au suportat efecte dăunătoare, precum și obligația care le revine în temeiul Convenției din 5 iunie 1992 privind diversitatea biologică, de a elabora strategii, planuri sau programe pentru a asigura conservarea și folosirea durabilă a diversității biologice, părțile contractante:(a) adoptă măsurile necesare pentru a proteja și conserva ecosistemele și diversitatea biologică din zona maritimă și a restabili, atunci când este posibil, zonele maritime care au suferit efecte prejudiciabile și(b) în acest scop, cooperează în vederea adoptării de programe și măsuri pentru reglementarea activităților umane determinate prin punerea în aplicare a criteriilor stabilite în apendicele 3.Articolul 3(1) În sensul prezentei anexe, Comisia are în special ca misiune:(a) să elaboreze programe și măsuri având ca scop reglementarea activităților umane determinate prin punerea în aplicare a criteriilor stabilite la apendicele 3;(b) și astfel:(i) să colecteze și să studieze informațiile asupra activităților în cauză și asupra efectelor pe care le au asupra ecosistemelor și asupra diversității biologice;(ii) să elaboreze mijloace, conforme cu dreptul internațional, vizând instaurarea măsurilor de protecție, conservare, restaurare sau precauție în zone sau locuri specifice sau pentru specii sau habitate speciale;(iii) sub rezerva dispozițiilor articolului 4 din prezenta anexă, să ia în considerare aspectele strategiilor și ale orientărilor naționale privind utilizarea durabilă a componentelor diversității biologice din zona maritimă care influențează diferitele regiuni și subregiuni ale zonei în cauză;(iv) sub rezerva dispozițiilor articolului 4 din prezenta anexă, să vizeze punerea în aplicare a unei abordări integrate pentru fiecare ecosistem;(c) și, în acest sens, să țină cont de programele și măsurile adoptate de către părțile contractante în vederea protejării și a conservării ecosistemelor în apele aflate sub suveranitatea sau jurisdicția lor.(2) Cu ocazia adoptării programelor și a măsurilor în cauză, trebuie examinată problema aplicării unui astfel de program sau măsuri totalității sau unei anumite părți a zonei maritime.Articolul 4(1) În temeiul penultimului paragraf din considerentele convenției, nici un program și nici o măsură privind gestionarea pescăriilor nu vor putea fi adoptate în temeiul prezentei anexe. Totuși, dacă Comisia consideră că este necesară demararea unei acțiuni asupra unui punct având legătură cu acest domeniu, ea atrage atenția autorității sau organismului internațional competent în domeniu. Dacă este necesară adoptarea de către Comisie a unor măsuri care să completeze sau să întărească măsurile adoptate de alte autorități sau organisme, Comisia se străduiește să coopereze cu acestea.(2) Dacă Comisia consideră că, în conformitate cu prezenta anexă, trebuie să intervină într-o chestiune privind transportul maritim, ea atenționează Organizația Maritimă Internațională asupra chestiunii în cauză. Părțile contractante membre ale Organizației Maritime Internaționale se străduiesc să coopereze în cadrul acestei organizații pentru a obține reacția dorită, inclusiv, dacă este necesar, acordul acestei organizații pentru o acțiune regională sau locală, ținând cont de orientările eventual elaborate de organizația menționată anterior privind desemnarea zonelor speciale, determinarea zonelor în mod special vulnerabile sau orice alte chestiuni.--------------------------------------------------20000508Apendicele 3Criterii de determinare a activităților umane în sensul anexei V1. Criteriile enumerate mai jos sunt fixate pentru determinarea activităților umane în sensul anexei V, diferențele regionale trebuind în același timp luate în considerare:(a) amploarea, intensitatea și durata activității umane luate în considerare;(b) efecte dăunătoare, reale și potențiale ale activității umane asupra anumitor specii, comunități și habitate;(c) efecte dăunătoare, reale și potențiale ale activității umane asupra anumitor procese ecologice;(d) ireversibilitate sau durabilitatea efectelor în cauză.2. Cu ocazia examinării unei anumite activități, aceste criterii nu vor fi în mod necesar limitative, nici de importanță egală.--------------------------------------------------